Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: szabályairól szóló 242/2000. (XII. 23.) Korm. rendelet kötelezõvé teszi az ingatlan tulajdonosai és használói számára a
Paragraph Index: 79

1999. decemberében tett ajánlásai végrehajtásának áttekintésére. Az ellenõrzés kiterjedt a zárkákra, a fürdõkre, az orvosi szobák, a sétálók, az elõállító helyiségek és a fogdaõrök öltözõjének állapotára, felszereltségére. A kikérdezett fogva tartottak elmondása szerint a fogdaszemélyzet korrekt módon látja el a feladatát, ellenük semmilyen panasz nem merült fel. Az ellátást, a fogva tartási körülményeket nem kifogásolták. Nem volt panaszuk a levelezéssel, csomagküldéssel és a látogató fogadással kapcsolatban sem. A Fogdaépítési Szabályzat alapelvei között szerepel, hogy a fogdába beépítésre kerülõ szerkezetek, felszerelési és berendezési tárgyak kialakítása olyan legyen, amely a szándékosan okozott sérülések és egészségrontás elkövetését megnehezíti. A Gyõr-Moson-Sopron megyei fogdákban fogva tartottak biztonságos elhelyezéséhez fûzõdõ alapvetõ követelményeket sérti, hogy az elõállítókban, a fürdõhelyiségben és a zárkákban a rácsok, ablaknyitó berendezések és a fûtõtestek egy részének elhelyezése közvetlen lehetõséget nyújt önakasztás végrehajtására. A fogdaszemélyzet ilyen körülmények között gyakoribb ellenõrzéssel sem tudja megakadályozni a fogva tartott öngyilkosságát. A megyében több ilyen eset fordult elõ, amelyeket a biztosok munkatársai korábban vizsgáltak. Az országos rendõrfõkapitány álláspontja szerint az átépítésre – anyagi okokból – csak a felújítások és az új fogdák építése során van lehetõség. A BRFK – a hatályos jogszabályok ellenére – nem biztosítja a Gyorskocsi utcai fogdán fogva tartottak számára a jogszabályban megállapított, napi egy óra idõtartamban a szabad levegõn való tartózkodás jogát, ennélfogva visszásságot okozott a fogva tartottak lehetõ legmagasabb szintû testi és lelki egészséghez való jogával összefüggésben. Az általános helyettes 2002 januárjában kiegészítõ jelentés keretében ajánlást tett a belügyminiszternek, mint a visszásságot elõidézõ szerv felügyeleti szervének, felkérve, hogy szüntesse meg a hosszabb ideje fennálló, alkotmányos joggal összefüggõ visszásságot. A belügyminiszter az ajánlást elfogadta, és intézkedett a fogdát érintõ felújítási munkálatok gyorsítására, valamint felkérte az országos rendõrfõkapitányt, hogy a nagyobb létszámú fogva tartottak egy részét bv. intézetben helyezzék el. A kínzást és az embertelen, megalázó bánásmódot több nemzetközi egyezmény, a rendõrségrõl szóló törvény és a büntetõeljárás szabályai is tiltják. Az ilyen – szerencsére ritkán elõforduló – cselekmények a büntetõjogi tényállás megvalósítása mellett az élethez és emberi méltósághoz való alkotmányos joggal összefüggésben súlyos visszásságot okoznak. A Kapuvári Rendõrkapitánysághoz tartozó rendõrõrsön a rendõrök betörés- sel gyanúsított fiatalkorúakat bántalmaztak. A hozzátartozók feljelentést tettek a rendõrök ellen. A Gyõri Városi Ügyészség kényszervallatás bûntette miatt vádat emelt négy rendõr ellen, a bíróság a vádlottak büntetõjogi felelõsségét megállapította. A rendõrök elleni feljelentéseket követõen gyakoribbá váltak a környéken a rendõri intézkedések. Az országos rendõrfõkapitánytól beszerzett adatok szerint csaknem háromszorosára nõtt az õrs illetékességi területén kiszabott helyszíni bírságok száma, egyes intézkedések pedig kifejezetten a feljelentõk vagy hozzátartozóik ellen irányultak. A zaklatásokra lehetõséget adott, hogy az érintett kapitányságvezetõvel szemben csak kb. két és fél hónappal a feljelentéseket követõen került sor a fegyelmi eljárás elrendelésére. A rendõrök cselekménye a büntetõjogi tényállás megvalósítása mellett az élethez és emberi méltósághoz való alkotmányos joggal összefüggésben súlyos visszásságot okozott. A bántalmazást elkövetõ rendõrök feljelentése után történt indokolatlan intézkedések a jogállamiság alkotmányos alapelvét sértették. Az általános helyettes a jelentést azzal a kéréssel küldte meg az országos rendõrfõkapitánynak, hogy kísértesse figyelemmel a jogsértõ cselekmények bejelentését követõ esetleges retorziók elõfordulását.

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes